ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 15. januára 2003
									K materiálu č. 126/2003
									K bodu č. 15

S T A N O V I S K O

k návrhu nariadenia vlády Slovenskej republiky, ktorým sa ustanovujú záväzné limity pre rozsah zhodnocovania odpadov z obalov a pre rozsah ich recyklácie vo vzťahu k celkovej hmotnosti odpadov z obalov – k novému zneniu

I

Návrh nariadenia vlády Slovenskej republiky, ktorým sa ustanovujú záväzné limity pre rozsah zhodnocovania odpadov z obalov a pre rozsah ich recyklácie vo vzťahu k celkovej hmotnosti odpadov z obalov predkladá na rokovanie vlády SR minister životného prostredia SR Lázsló Miklós.

II

	Cieľom návrhu nariadenia vlády SR je ustanoviť záväzné limity pre rozsah zhodnocovania obalov a pre rozsah ich recyklácie vo vzťahu k celkovej hmotnosti odpadov z obalov, čím sa má znížiť množstvo a nebezpečenstvo odpadov z obalov pre životné prostredie. Limity sú ustanovené podľa požiadaviek Európskej únie. 

	Legislatívna rada vlády Slovenskej republiky prerokovala návrh nariadenia vlády Slovenskej republiky, ktorým sa ustanovujú záväzné limity pre rozsah zhodnocovania odpadov z obalov a pre rozsah ich recyklácie vo vzťahu k celkovej hmotnosti odpadov z obalov na svojom zasadnutí 17. decembra 2002 a odporučila vláde SR návrh nariadenia vlády SR s c h v á l i ť, s tým, že v novom znení predloženom na rokovanie vlády budú zapracované jej pripomienky a odporúčania. 

III

	Sekcia vládnej legislatívy Úradu vlády Slovenskej republiky konštatuje, že v novom znení návrhu predkladateľ zapracoval všetky 4 pripomienky a odporúčania Legislatívnej rady vlády SR, okrem adekvátnej úpravy dôvodovej správy. Sekcia vládnej legislatívy odporúča predložený návrh  s c h v á l i ť.

Bratislava 13. januára 2003 
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy